nibzard/narodne-novine-full-text-markdown huggingface dataset:
### NN 89/2019 (20.9.2019.), Ispravak Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1783

Nakon usporedbe s izvornim tekstom utvrđena je pogreška u Odluci o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama«, broj 83 od 5. rujna 2019. godine te se daje

ISPRAVAK ODLUKE

O UTVRĐIVANJU OSNOVNE LISTE LIJEKOVA HRVATSKOG ZAVODA
 ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 83/19.) u prvoj tablici zamjenjuju se podaci :

»

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Šifra ATK | Oznaka | Nezaštićeno ime lijeka | DDD i jed. mj. | Cijena za DDD | Cijena za DDD (s PDV-om) | Način primjene | Nsitelj odobrenja | Proizvođač | Zaštićeno ime lijeka | Oblik, jačina i pakiranje lijeka | Cijena jed. oblika | Cijena jed. oblika (s PDV-om) | Cijena orig. pakiranja | Cijena orig. pakiranja (s PDV-om) | R/RS |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. |
| L03AA13 071 | DS | pegfilgrastimNL301 | 0,3 mg | 285,44 | 299,71 | P | Amgen Europe B.V. | Amgen Europe B.V. | Neulasta | otop. za inj., štrc. napunj. 1x6 mg/0,6 ml | 5.708,75 | 5.994,19 | 5.708,75 | 5.994,19 |  |
| M05BX04 961 | DS/RL | denosumab | 0,33 mg | 7,72 | 8,10 | P | Amgen Europe B.V. | Amgen Europe B.V. | Prolia | otop. za inj., štrc. napunj. 1x60 mg | 1.403,04 | 1.473,19 | 1.403,04 | 1.473,19 | RSRM04 |

«

sa sljedećim podacima:

»

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Šifra ATK | Oznaka | Nezaštićeno ime lijeka | DDD i jed. mj. | Cijena za DDD | Cijena za DDD (s PDV-om) | Način primjene | Nsitelj odobrenja | Proizvođač | Zaštićeno ime lijeka | Oblik, jačina i pakiranje lijeka | Cijena jed. oblika | Cijena jed. oblika (s PDV-om) | Cijena orig. pakiranja | Cijena orig. pakiranja (s PDV-om) | R/RS |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. |
| L03AA13 071 | DS | pegfilgrastimNL301 | 0,3 mg | 285,44 | 299,71 | P | Amgen Europe B.V. | Amgen Europe B.V. | Neulasta | otop. za inj., štrc. napunj. 1x6 mg/0,6 ml | 5.789,14 | 6.078,60 | 5.789,14 | 6.078,60 |  |
| M05BX04 961 | DS/RL | denosumab | 0,33 mg | 7,72 | 8,10 | P | Amgen Europe B.V. | Amgen Europe B.V. | Prolia | otop. za inj., štrc. napunj. 1x60 mg | 1.379,84 | 1.448,83 | 1.379,84 | 1.448,83 | RSRM04 |

«

Ovim Ispravkom utvrđene greške se ispravljaju.

Klasa: 025-04/19-01/206

Urbroj: 338-01-01-19-01

Zagreb, ­­17. rujna 2019.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 89/2019 (20.9.2019.), Indeks potrošačkih cijena u kolovozu 2019.

Državni zavod za statistiku

1779

Državni zavod za statistiku objavljuje

INDEKS

POTROŠAČKIH CIJENA U KOLOVOZU 2019.

Indeks potrošačkih cijena u kolovozu 2019. u odnosu na srpanj 2019. iznosi 99,7.

Klasa: 957-04/19-01/01

Urbroj: 555-09-05-19-18

Zagreb, 16. rujna 2019.

Glavna ravnateljica
 Lidija Brković, v. r.
### NN 89/2019 (20.9.2019.), Uredba o izmjeni Uredbe o raspisivanju i provedbi javnog natječaja i internog oglasa u državnoj službi

Vlada Republike Hrvatske

1772

Na temelju članka 45.b stavka 4. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17 i 70/19), Vlada Republike Hrvatske je na sjednici održanoj 19. rujna 2019. godine donijela

UREDBU

O IZMJENI UREDBE O RASPISIVANJU I PROVEDBI JAVNOG NATJEČAJA I INTERNOG OGLASA U DRŽAVNOJ SLUŽBI

Članak 1.

U Uredbi o raspisivanju i provedbi javnog natječaja i internog oglasa u državnoj službi (»Narodne novine«, broj 78/17) članak 22. mijenja se i glasi:

»Ravnatelja i glavnog inspektora koji rukovodi upravnom organizacijom u sastavu ministarstva, glavnog tajnika ministarstva i državne upravne organizacije, zamjenika čelnika državne upravne organizacije, ravnatelja ureda Vlade te ravnatelja ureda, agencije, direkcije i drugih stručnih službi koje Vlada osniva uredbom, imenuje Vlada na temelju javnog natječaja.

Javni natječaj za imenovanje ravnatelja ureda Vlade, ravnatelja ureda, agencije, direkcije i druge stručne službe koju Vlada osniva uredbom provodi Komisija koju imenuje predsjednik Vlade.

Javni natječaj za imenovanje ravnatelja i glavnog inspektora koji rukovodi upravnom organizacijom u sastavu ministarstva, glavnog tajnika ministarstva i državne upravne organizacije te zamjenika čelnika državne upravne organizacije, provodi Komisija koju imenuje čelnik tijela.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/19-03/82
 Urbroj: 50301-25/27-19-4
 Zagreb, 19. rujna 2019.

Predsjednik
 mr. sc. Andrej Plenković, v. r.
### NN 89/2019 (20.9.2019.), Odluka o davanju koncesije društvu Aquae Vivae d.d., za zahvaćanje mineralnih i geotermalnih voda za zdravstvene i balneološke potrebe, sport i rekreaciju

VLADA REPUBLIKE HRVATSKE

1776

Na temelju članka 189. stavka 1. točke 2. Zakona o vodama (»Narodne novine«, broj 66/19), Vlada Republike Hrvatske je na sjednici održanoj 19. rujna 2019. godine donijela

ODLUKU

O DAVANJU KONCESIJE DRUŠTVU AQUAE VIVAE d.d., ZA ZAHVAĆANJE MINERALNIH I GEOTERMALNIH VODA ZA ZDRAVSTVENE I BALNEOLOŠKE POTREBE, SPORT I REKREACIJU

I.

Vlada Republike Hrvatske daje društvu AQUAE VIVAE d.d., Krapinske Toplice, Antuna Mihanovića 1a (u daljnjem tekstu: Koncesionar), neposredno na zahtjev, koncesiju za zahvaćanje mineralnih i geotermalnih voda za zdravstvene i balneološke potrebe, sport i rekreaciju (u daljnjem tekstu: Koncesija), nakon prethodno pribavljenih Koncesijskih uvjeta Hrvatskih voda – Vodnogospodarskog odjela za gornju Savu, klase: 325-03/19-03/0000041, urbroja: 374-25-2-19-3, od 30. srpnja 2019. godine.

II.

Na temelju Koncesije, Koncesionar stječe pravo zahvaćanja mineralnih i geotermalnih voda iz izvorišta Pučka kupelj na k.č.br. 60/2, zgrada, ukupne površine 7057 m², upisane u zk. ul. br. 1905, k.o. Krapinske Toplice (koordinate izvorišta HTRS96/TM: E 448822 i N 5106260) do maksimalne količine Q = 365.000 m3/god., uz maksimalnu crpnu količinu do q = 11,57 l/s.

III.

Koncesija se daje na rok od 30 godina od dana sklapanja ugovora o koncesiji.

IV.

Za danu Koncesiju, Koncesionar je dužan plaćati naknadu za koncesiju koja se sastoji od jednokratne i godišnje naknade za koncesiju.

Jednokratna naknada za koncesiju iznosi 117.000,00 kuna, a Koncesionar ju je dužan platiti u roku od 60 dana od dana sklapanja ugovora o koncesiji.

Nakon isteka svake pojedine godine korištenja Koncesije, za ukupnu količinu zahvaćene vode, Hrvatske vode će rješenjem odrediti iznos godišnje naknade za koncesiju i dinamiku plaćanja, sukladno odredbama važeće uredbe kojom se uređuju uvjeti davanja koncesija za gospodarsko korištenje voda u toj godini.

V.

Na temelju ove Odluke, sukladno članku 190. stavku 1. Zakona o vodama, Ministarstvo zaštite okoliša i energetike, u ime Republike Hrvatske, sklopit će s Koncesionarom ugovor o koncesiji, kojim će se detaljnije urediti koncesijski odnos, u skladu sa zakonom.

Ako Koncesionar u roku od 60 dana od dana objave ove Odluke u »Narodnim novinama« ne sklopi ugovor o koncesiji, gubi sva prava određena ovom Odlukom.

VI.

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana objave ove Odluke u »Narodnim novinama«.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: UP/I-022-03/19-04/04

Urbroj: 50301-25/27-19-2

Zagreb, 19. rujna 2019.

Predsjednik
 mr. sc. Andrej Plenković, v. r.
### NN 89/2019 (20.9.2019.), Odluka o određivanju središnjeg tijela u skladu s Delegiranom uredbom Komisije (EU) 2019/686 za slanje i primanje informacija povezanih s prijenosom vatrenog oružja unutar Unije elektroničkim sredstvima

VLADA REPUBLIKE HRVATSKE

1775

Na temelju članka 30. stavaka 2. i 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 19. rujna 2019. godine donijela

ODLUKU

O ODREĐIVANJU SREDIŠNJEG TIJELA U SKLADU S DELEGIRANOM UREDBOM KOMISIJE (EU) 2019/686 ZA SLANJE I PRIMANJE INFORMACIJA POVEZANIH S PRIJENOSOM VATRENOG ORUŽJA UNUTAR UNIJE ELEKTRONIČKIM SREDSTVIMA

I.

Određuje se Ministarstvo unutarnjih poslova središnjim tijelom za slanje i primanje informacija povezanih s prijenosom vatrenog oružja unutar Europske unije elektroničkim sredstvima sukladno članku 3. Delegirane uredbe Komisije (EU) 2019/686 od 16. siječnja 2019. o utvrđivanju detaljnih mehanizama, u skladu s Direktivom Vijeća 91/477/EEZ, za sustavnu razmjenu informacija povezanih s prijenosom vatrenog oružja unutar Unije elektroničkim sredstvima (Tekst značajan za EGP) (SL L 116, 3. 5. 2019.).

II.

Ministarstvo unutarnjih poslova će, kao središnje tijelo, biti nadležno za primanje informacija iz točke I. ove Odluke od nacionalnih tijela drugih država članica i za slanje tih informacija nacionalnim ili središnjim tijelima drugih država članica putem Informacijskog sustava unutarnjeg tržišta (IMI-ja).

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/367

Urbroj: 50301-29/09-19-2

Zagreb, 19. rujna 2019.

Predsjednik
 mr. sc. Andrej Plenković, v. r.
### NN 89/2019 (20.9.2019.), Odluka o pokretanju postupka pregovora o sklapanju dodatka Temeljnom kolektivnom ugovoru za službenike i namještenike u javnim službama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

1774

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 19. rujna 2019. godine donijela

ODLUKU

O POKRETANJU POSTUPKA PREGOVORA O SKLAPANJU DODATKA TEMELJNOM KOLEKTIVNOM UGOVORU ZA SLUŽBENIKE I NAMJEŠTENIKE U JAVNIM SLUŽBAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju dodatka Temeljnom kolektivnom ugovoru za službenike i namještenike u javnim službama (»Narodne novine«, br. 128/17 i 47/18).

II.

U pregovarački odbor Vlade Republike Hrvatske za pregovore o sklapanju dodatka Temeljnom kolektivnom ugovoru za službenike i namještenike u javnim službama iz točke I. ove Odluke imenuju se:

– Josip Aladrović, ministar rada i mirovinskoga sustava, predsjednik

– dr. sc. Zdravko Marić, potpredsjednik Vlade Republike Hrvatske i ministar financija, član

– Ivan Malenica, ministar uprave, član

– prof. dr. sc. Milan Kujundžić, dr. med., ministar zdravstva, član

– prof. dr. sc. Blaženka Divjak, ministrica znanosti i obrazovanja, članica

– izv. prof. dr. sc. Vesna Bedeković, ministrica za demografiju, obitelj, mlade i socijalnu politiku, članica

– dr. sc. Nina Obuljen Koržinek, ministrica kulture, članica.

III.

Za zamjenike članova pregovaračkoga odbora iz točke II. ove Odluke imenuju se:

– Tomislav Dulibić, državni tajnik u Ministarstvu zdravstva

– dr. sc. Ivica Poljičak, državni tajnik u Ministarstvu kulture

– Stipe Župan, pomoćnik ministra financija

– Stipe Mamić, pomoćnik ministrice znanosti i obrazovanja

– Nada Zrinušić, pomoćnica ministrice za demografiju, obitelj, mlade i socijalnu politiku

– Višnja Tafra, glavna tajnica Ministarstva uprave.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/366
 Urbroj: 50301-27/20-19-2
 Zagreb, 19. rujna 2019.

Predsjednik
 mr. sc. Andrej Plenković, v. r.
### NN 89/2019 (20.9.2019.), Rješenje o imenovanju glavne tajnice Središnjeg državnog ureda za Hrvate izvan Republike Hrvatske

VLADA REPUBLIKE HRVATSKE

1778

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 2. Zakona o sustavu državne uprave (»Narodne novine«, broj 66/19) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17 i 70/19), Vlada Republike Hrvatske je na sjednici održanoj 19. rujna 2019. godine donijela

RJEŠENJE

O IMENOVANJU GLAVNE TAJNICE SREDIŠNJEG DRŽAVNOG UREDA ZA HRVATE IZVAN REPUBLIKE HRVATSKE

Imenuje se KRISTINA DUJAKOVIĆ glavnom tajnicom Središnjeg državnog ureda za Hrvate izvan Republike Hrvatske, na razdoblje od četiri godine.

Klasa: UP/I 080-02/19-01/55
 Urbroj: 50301-15/28-19-02
 Zagreb, 19. rujna 2019.

Predsjednik
 mr. sc. Andrej Plenković, v. r.
### NN 89/2019 (20.9.2019.), Rješenje o imenovanju zamjenika državnog tajnika Središnjeg državnog ureda za Hrvate izvan Republike Hrvatske

VLADA REPUBLIKE HRVATSKE

1777

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 2. Zakona o sustavu državne uprave (»Narodne novine«, broj 66/19) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17 i 70/19), Vlada Republike Hrvatske je na sjednici održanoj 19. rujna 2019. godine donijela

RJEŠENJE

O IMENOVANJU ZAMJENIKA DRŽAVNOG TAJNIKA SREDIŠNJEG DRŽAVNOG UREDA ZA HRVATE IZVAN REPUBLIKE HRVATSKE

Imenuje se DARIO MAGDIĆ zamjenikom državnog tajnika Središnjeg državnog ureda za Hrvate izvan Republike Hrvatske, na razdoblje od četiri godine.

Klasa: UP/I 080-02/19-01/56
 Urbroj: 50301-15/28-19-02
 Zagreb, 19. rujna 2019.

Predsjednik
 mr. sc. Andrej Plenković, v. r.
### NN 89/2019 (20.9.2019.), Odluka o izmjenama Odluke o pokretanju postupka pregovora o sklapanju dodatka Kolektivnom ugovoru za državne službenike i namještenike i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

1773

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 19. rujna 2019. godine donijela

ODLUKU

O IZMJENAMA ODLUKE O POKRETANJU POSTUPKA PREGOVORA O SKLAPANJU DODATKA KOLEKTIVNOM UGOVORU ZA DRŽAVNE SLUŽBENIKE I NAMJEŠTENIKE I IMENOVANJU PREGOVARAČKOGA ODBORA VLADE
 REPUBLIKE HRVATSKE

I.

U Odluci o pokretanju postupka pregovora o sklapanju dodatka Kolektivnom ugovoru za državne službenike i namještenike i imenovanju pregovaračkog odbora Vlade Republike Hrvatske, klase: 022-03/19-04/160, urbroja: 50301-25/14-19-2, od 10. svibnja 2019. godine, točka II. mijenja se i glasi:

»U pregovarački odbor Vlade Republike Hrvatske za pregovore o sklapanju dodatka Kolektivnom ugovoru za državne službenike i namještenike iz točke I. ove Odluke imenuju se:

– Josip Aladrović, ministar rada i mirovinskoga sustava, predsjednik

– Damir Krstičević, potpredsjednik Vlade Republike Hrvatske i ministar obrane, član

– dr. sc. Zdravko Marić, potpredsjednik Vlade Republike Hrvat­ske i ministar financija, član

– dr. sc. Davor Božinović, potpredsjednik Vlade Republike Hrvat­ske i ministar unutarnjih poslova, član

– Ivan Malenica, ministar uprave, član

– Dražen Bošnjaković, ministar pravosuđa, član.«.

II.

Točka III. mijenja se i glasi:

»Za zamjenike članova pregovaračkoga odbora iz točke II. ove Odluke imenuju se:

– Stipe Župan, pomoćnik ministra financija

– Ante Delipetar, pomoćnik ministra unutarnjih poslova

– Petar Barać, glavni tajnik Ministarstva obrane

– Višnja Tafra, glavna tajnica Ministarstva uprave

– mr. sc. Daniela Petričević Golojuh, glavna tajnica Ministarstva pravosuđa.«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/365
 Urbroj: 50301-25/14-19-2
 Zagreb, 19. rujna 2019.

Predsjednik
 mr. sc. Andrej Plenković, v. r.
### NN 90/2019 (25.9.2019.), Rješenje o verifikaciji i dodjeli naziva »Referentni centar Ministarstva zdravstva za bolesti plućne cirkulacije« Klinici za plućne bolesti Kliničkog bolničkog centra Zagreb

MINISTARSTVO ZDRAVSTVA

1793

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za plućne bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za bolesti plućne cirkulacije« na vrijeme od pet godina.

2. Klinika za plućne bolesti Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za bolesti plućne cirkulacije«.

3. »Referentni centar Ministarstva zdravstva za bolesti plućne cirkulacije« Klinike za plućne bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/15

Urbroj: 534-03-2-2/7-19-15

Zagreb, 29. srpnja 2019.

Ministar
 prof. dr. sc. Milan Kujundžić, dr. med., v. r.
### NN 90/2019 (25.9.2019.), Rješenje o verifikaciji i dodjeli naziva »Referentni centar Ministarstva zdravstva za astmu i kroničnu opstruktivnu plućnu bolest (KOPB)« Klinici za plućne bolesti Kliničkog bolničkog centra Zagreb

MINISTARSTVO ZDRAVSTVA

1791

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za plućne bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za astmu i kroničnu opstruktivnu plućnu bolest (KOPB)« na vrijeme od pet godina.

2. Klinika za plućne bolesti Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za astmu i kroničnu opstruktivnu plućnu bolest (KOPB)«.

3. »Referentni centar Ministarstva zdravstva za astmu i kroničnu opstruktivnu plućnu bolest (KOPB)« Klinike za plućne bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/19

Urbroj: 534-03-2-2/7-19-13

Zagreb, 26. srpnja 2019.

Ministar
 prof. dr. sc. Milan Kujundžić, dr. med., v. r.
### NN 90/2019 (25.9.2019.), Rješenje o verifikaciji i dodjeli naziva »Referentni centar Ministarstva zdravstva za akutno i intenzivno liječenje srčanih bolesnika« Klinici za bolesti srca i krvnih žila Kliničkog bolničkog centra Zagreb

MINISTARSTVO ZDRAVSTVA

1794

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za bolesti srca i krvnih žila Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za akutno i intenzivno liječenje srčanih bolesnika« na vrijeme od pet godina.

2. Klinika za bolesti srca i krvnih žila Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za akutno i intenzivno liječenje srčanih bolesnika«.

3. »Referentni centar Ministarstva zdravstva za akutno i intenzivno liječenje srčanih bolesnika« Klinike za bolesti srca i krvnih žila Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/08

Urbroj: 534-03-2-2/7-19-16

Zagreb, 26. srpnja 2019.

Ministar
 prof. dr. sc. Milan Kujundžić, dr. med., v. r.
### NN 90/2019 (25.9.2019.), Rješenje o verifikaciji i dodjeli naziva »Referentni centar Ministarstva zdravstva za jednofotonsku emisijsku scintigrafiju« Kliničkom zavodu za nuklearnu medicinu i zaštitu od zračenja Kliničkog bolničkog centra Zagreb

Ministarstvo zdravstva

1790

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Kliničkom zavodu za nuklearnu medicinu i zaštitu od zračenja Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za jednofotonsku emisijsku scintigrafiju« na vrijeme od pet godina.

2. Klinički zavod za nuklearnu medicinu i zaštitu od zračenja Kliničkog bolničkog centra Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za jednofotonsku emisijsku scintigrafiju«.

3. »Referentni centar Ministarstva zdravstva za jednofotonsku emisijsku scintigrafiju« Kliničkog zavoda za nuklearnu medicinu i zaštitu od zračenja Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/43

Urbroj: 534-03-2-2/7-19-12

Zagreb, 26. srpnja 2019.

Ministar
 prof. dr. sc. Milan Kujundžić, dr. med., v. r.
### NN 90/2019 (25.9.2019.), Rješenje o verifikaciji i dodjeli naziva »Referentni centar Ministarstva zdravstva za dijagnostiku i liječenje zaraze HIV-om« Klinici za infektivne bolesti »Dr. Fran Mihaljević«, Zagreb

MINISTARSTVO ZDRAVSTVA

1792

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za infektivne bolesti »Dr. Fran Mihaljević«, Zagreb, verificira se i dodjeljuje naziv »Referentni centar Ministarstva zdravstva za dijagnostiku i liječenje zaraze HIV-om« na vrijeme od pet godina.

2. Klinika za infektivne bolesti »Dr. Fran Mihaljević«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za dijagnostiku i liječenje zaraze HIV-om«.

3. »Referentni centar Ministarstva zdravstva za dijagnostiku i liječenje zaraze HIV-om« Klinike za infektivne bolesti »Dr. Fran Mihaljević«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/30

Urbroj: 534-03-2-2/7-19-14

Zagreb, 11. srpnja 2019.

Ministar
 prof. dr. sc. Milan Kujundžić, dr. med., v. r.
### NN 90/2019 (25.9.2019.), Rješenje o ukidanju naziva »Referentni centar Ministarstva zdravlja za genetičke bolesti oka« Klinici za očne bolesti Kliničkog bolničkog centra Sestre milosrdnice, Zagreb

MINISTARSTVO ZDRAVSTVA

1795

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, i članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

I. Utvrđuje se da Klinika za očne bolesti Kliničkog bolničkog centra Sestre milosrdnice, Zagreb, ne ispunjava uvjete za obnovu naziva »Referentnog centra Ministarstva zdravlja za genetičke bolesti oka«.

II. Ukida se naziv »Referentni centar Ministarstva zdravlja za genetičke bolesti oka« Klinike za očne bolesti Kliničkog bolničkog centra Sestre milosrdnice, Zagreb.

Klasa: UP/I-510-01/14-01/04

Urbroj: 534-03-2-2/7-19-21

Zagreb, 11. srpnja 2019.

Ministar
 prof. dr. sc. Milan Kujundžić, dr. med., v. r.
### NN 90/2019 (25.9.2019.), Pravilnik o izmjeni Pravilnika o izdavanju Europske profesionalne kartice

Ministarstvo rada i mirovinskoga sustava

1788

Na temelju članka 66. stavka 3. Zakona o reguliranim profesijama i priznavanju inozemnih stručnih kvalifikacija (»Narodne novine«, broj 82/15 i 70/19), ministar nadležan za rad donosi

PRAVILNIK

O IZMJENI PRAVILNIKA O IZDAVANJU EUROPSKE PROFESIONALNE KARTICE

Članak 1.

U članku 6. stavku 2. Pravilnika o izdavanju Europske profesionalne kartice (»Narodne novine«, broj 123/15) riječ: »može« zamjenjuje se riječima: »dužno je«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/162

Urbroj: 524-04-01-01/1-19-1

Zagreb, 18. rujna 2019.

Ministar
 Josip Aladrović, v. r.
### NN 90/2019 (25.9.2019.), Pravilnik o izmjenama Pravilnika o utvrđivanju sukladnosti traktora za poljoprivredu i šumarstvo

Državni zavod za mjeriteljstvo

1798

Na temelju članka 275. stavak 3. Zakona o sigurnosti prometa na cestama (»Narodne novine«, broj 67/08, 48/10, 74/11, 80/13, 158/13, 92/14, 64/15, 108/17 i 70/19) glavna ravnateljica Državnog zavoda za mjeriteljstvo donosi

PRAVILNIK

O IZMJENAMA PRAVILNIKA O UTVRĐIVANJU SUKLADNOSTI TRAKTORA ZA POLJOPRIVREDU I ŠUMARSTVO

Članak 1.

U članku 5. značenje pojma: »Rabljeni traktor« mijenja se i glasi:

»Rabljeni traktor označava traktor od čije je prve registracije prošlo najmanje šest mjeseci.«

Članak 2.

U članku 37. tablica s iznosima naknada mijenja se i glasi:

|  |  |  |  |  |
| --- | --- | --- | --- | --- |
| Kategorija traktora | Naknada u postupku | | | |
| evidentiranja tipa traktora | nacionalne homologacije tipa traktora | izdavanja dopune potvrde | provjere i upis podataka u bazu |
| T i C | 3.200,00 kn | 3.200,00 kn | 800,00 | 500,00 kn |
| R i S | 2.400,00 kn | 2.400,00 kn | 600,00 | 500,00 kn |

Članak 3.

Ovaj Pravilnik objavit će se u »Narodnim novinama«, a stupa na snagu 1. listopada 2019. godine.

Klasa: 011-02/19-01/01

Urbroj: 558-04/1-19-01

Zagreb, 16. rujna 2019.

Glavna ravnateljica
 Brankica Novosel, v. r.
### NN 90/2019 (25.9.2019.), Odluka o postavljanju izvanrednog i opunomoćenog veleposlanika Republike Hrvatske u Republici Indoneziji, sa sjedištem u Jakarti za veleposlanika Republike Hrvatske pri Savezu zemalja jugoistočne Azije (ASEAN)

PREDSJEDNICA REPUBLIKE HRVATSKE

1785

Na temelju odredbe članka 99. stavka 3. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/18-01/12, urbroj: 50301-15/28-19-12 od 11. rujna 2019., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

Mr. sc. NEBOJŠA KOHAROVIĆ, izvanredni i opunomoćeni veleposlanik Republike Hrvatske u Republici Indoneziji, sa sjedištem u Jakarti, postavlja se i za veleposlanika Republike Hrvatske pri Savezu zemalja jugoistočne Azije (ASEAN).

Ova Odluka stupa na snagu danom donošenja.

Klasa: 018-07/19-02/45
 Urbroj: 71-06-01/1-19-2
 Zagreb, 17. rujna 2019.

Predsjednica
 Republike Hrvatske
 Kolinda Grabar-Kitarović, v. r.
### NN 90/2019 (25.9.2019.), Odluka o katastarskoj izmjeri na području Grada Krapine za katastarsku općinu Gornja Pačetina i dio katastarske općine Donja Pačetina

DRŽAVNA GEODETSKA UPRAVA

1797

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/2018) Državna geodetska uprava donosi

ODLUKU

O KATASTARSKOJ IZMJERI NA PODRUČJU GRADA KRAPINE ZA KATASTARSKU OPĆINU GORNJA PAČETINA I DIO KATASTARSKE OPĆINE DONJA PAČETINA

I.

Na području Grada Krapine za katastarsku općinu Gornja Pačetina i dio katastarske općine Donja Pačetina provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere te izrade elaborata katastarske izmjere za potrebe osnivanja katastra nekretnina obavit će tvrtke GEODIST d.o.o., Zagreb i ACES d.o.o., Zadar.

III.

U obavljanju poslova katastra nekretnina službenici Državne geodetske uprave i zaposlenici tvrtki GEODIST d.o.o., Zagreb i ACES d.o.o., Zadar, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su do 31. siječnja 2020. vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Krapina i tvrtke GEODIST d.o.o., Zagreb i ACES d.o.o., Zadar, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu danom objave u »Narodnim novinama«.

Klasa: 931-04/19-04/30

Urbroj: 541-04-01-01/1-19-3

Zagreb, 16. rujna 2019.

Glavni ravnatelj
 dr. sc. Damir Šantek, dipl. ing. geod., v. r.
### NN 91/2019 (27.9.2019.), Odluka o imenovanju općinske državne odvjetnice u Općinskom državnom odvjetništvu u Puli - Pola

Državnoodvjetničko vijeće

1815

ODLUKA

Državnoodvjetničko vijeće na temelju članka 41. stavka 1. u vezi s člankom 70. stavkom 2. Zakona o Državnoodvjetničkom vijeću (»Narodne novine« broj 67/2018) na 11. sjednici održanoj 17. rujna 2019.,

odlučilo je

I. SLAVICA ĐOKIĆ, zamjenica općinskog državnog odvjetnika u Općinskom državnom odvjetništvu u Puli – Pola, imenuje se na dužnost općinske državne odvjetnice u Općinskom državnom odvjetništvu u Puli – Pola na vrijeme od četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-19/19
 Zagreb, 17. rujna 2019.

Predsjednik
 Državnoodvjetničkog vijeća
 Darko Klier, v. r.
### NN 91/2019 (27.9.2019.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Varaždinu

DRŽAVNOODVJETNIČKO VIJEĆE

1817

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018) odlučujući o zahtjevu za razrješenje Andrijane Gotal Rendić na 11. sjednici održanoj 17. rujna 2019.,

odlučilo je

ANDRIJANA GOTAL RENDIĆ, razrješava se dužnosti zamjenice općinske državne odvjetnice u Općinskom državnom odvjetništvu u Varaždinu s danom 30. rujna 2019.

Broj: DOVO-55/2019
 Zagreb, 17. rujna 2019.

Predsjednik
 Državnoodvjetničkog vijeća
 Darko Klier, v. r.
### NN 91/2019 (27.9.2019.), Odluka o imenovanju općinske državne odvjetnice u Općinskom državnom odvjetništvu u Gospiću

DRŽAVNOODVJETNIČKO VIJEĆE

1816

ODLUKA

Državnoodvjetničko vijeće na temelju članka 41. stavka 1. u vezi s člankom 70. stavkom 2. Zakona o Državnoodvjetničkom vijeću (»Narodne novine« broj 67/2018) na 11. sjednici održanoj 17. rujna 2019.,

odlučilo je

I. TATJANA ŠIMUNIĆ-ADAMOVIĆ, zamjenica općinskog državnog odvjetnika u Općinskom državnom odvjetništvu u Gospiću, imenuje se na dužnost općinske državne odvjetnice u Općinskom državnom odvjetništvu u Gospiću na vrijeme od četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-33/19
 Zagreb, 17. rujna 2019.

Predsjednik
 Državnoodvjetničkog vijeća
 Darko Klier, v. r.
### NN 91/2019 (27.9.2019.), Obavijest o izmjeni Specifikacije proizvoda »Dalmatinska pečenica« zaštićena oznaka zemljopisnog podrijetla

MINISTARSTVO POLJOPRIVREDE

1813

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine«, broj 118/18, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »DALMATINSKA PEČENICA« ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) 16. rujna 2019. godine zaprimilo je izmijenjenu Specifikaciju proi­zvoda »Dalmatinska pečenica« – zaštićena oznaka zemljopisnog podrijetla od podnositelja zahtjeva Udruge proizvođača Drniškog pršuta, Zagrebačka 18, 22320 Drniš.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Dalmatinska pečenica«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/19-01/58

Urbroj: 525-14/0879-19-6

Zagreb, 17. rujna 2019.

Ministrica poljoprivrede
 mr. sc. Marija Vučković, v. r.
### NN 91/2019 (27.9.2019.), Pravilnik o izmjeni i dopunama Pravilnika o Hrvatskom upisniku oporuka

Ministarstvo pravosuđa

1809

Na temelju članka 68. stavka 2. Zakona o nasljeđivanju (»Narodne novine«, br. 48/03., 163/03., 35/05., 127/13., 33/15. i 14/19.) ministar pravosuđa donosi

PRAVILNIK

O IZMJENI I DOPUNAMA PRAVILNIKA O HRVATSKOM UPISNIKU OPORUKA

Članak 1.

U Pravilniku o Hrvatskom upisniku oporuka (»Narodne novine«, br. 135/03. i 164/04.) u članku 3. iza stavka 2. dodaju se stavci 3. i 4. koji glase:

»Nakon oporučiteljeve smrti podatke evidentirane u HUO mogu tražiti osobe ili tijela iz drugih država članica Europske unije koja, na temelju nacionalnog propisa, provode ostavinski postupak za koji je potrebno pribaviti podatke iz HUO.

Za primjenu stavka 3. ovoga članka ostavinski postupak je postupak koji se provodi radi utvrđivanja tko su ostaviteljevi nasljednici, što čini ostaviteljevu ostavinu, koja prava iz ostavine pripadaju nasljednicima, zapisovnicima i drugim osobama ili radi ostvarivanja prava nasljednika, zapisovnika ili drugih osoba u vezi s ostavinom odnosno poduzimanje odgovarajućih radnji radi ostvarivanja prava nasljednika, zapisovnika ili drugih osoba u vezi s ostavinom.«

Članak 2.

U članku 8. stavku 3. točki I. u drugoj rečenici u podtočki 3. iza riječi: »datum« dodaju se riječi: »i mjesto (ili, ako to nije poznato, država)«, a iza podtočke 6. dodaju se podtočke 7. i 8. koje glase:

»7. po mogućnosti, spol i OIB oporučitelja

8. adresa ili prebivalište, kako su prijavljeni.«.

U točki IV. podtočki 3. iza riječi: »datum« dodaju se riječi: »i mjesto (ili, ako to nije poznato, država)«, u podtočki 5. riječ: »oproučitelja« zamjenjuje se riječju: »oporučitelja«, iza podtočke 5. dodaju se nove podtočke 6. i 7. koje glase:

»6. po mogućnosti, spol i OIB oporučitelja

7. adresa ili prebivalište, kako su prijavljeni«, a dosadašnje podtočke 6. i 7. postaju podtočke 8. i 9.

Članak 3.

U članku 9. iza stavka 1. dodaje se novi stavak 2. koji glasi:

»Ako upite postavljaju osobe ili tijela iz članka 3. stavka 3. ovoga Pravilnika, podaci se mogu dostavljati elektroničkim prijenosom podataka tim osobama ili tijelima, ako su ostvarene tehničke pretpostavke za takav oblik komunikacije.«.

Dosadašnji stavak 2. postaje stavak 3.

Članak 4.

U članku 11. dodaje se stavak 6. koji glasi:

»Naknadu iz stavka 2. ovoga članka ne plaćaju osobe i tijela iz članka 3. stavka 3. ovoga Pravilnika, pod uvjetom uzajamnosti.«.

Članak 5.

Ovaj Pravilnik stupa na snagu osmoga dana od dana objave u »Narodnim novinama«, osim članka 2. koji stupa na snagu u roku od jedne godine od dana objave u »Narodnim novinama«.

Klasa: 011-01/19-01/100015

Urbroj: 514-05-01-01-01/01-19-1

Zagreb, 18. srpnja 2019.

Ministar
 Dražen Bošnjaković, v. r.
### NN 91/2019 (27.9.2019.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

Hrvatski sabor

1800

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15. i 104/15.) Hrvatski sabor na sjednici 20. rujna 2019. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 24. srpnja 2019. prestalo je mirovanje zastupničkog mandata zastupniku dr. sc. GORANU MARIĆU.

MATO ČIČAK prestao je obnašati zastupničku dužnost zamjenika zastupnika 24. srpnja 2019.

Klasa: 021-14/19-01/17
 Zagreb, 20. rujna 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 91/2019 (27.9.2019.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

1801

Na temelju članka 81. Ustava Republike Hrvatske te članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15. i 104/15.) Hrvatski sabor na sjednici 20. rujna 2019. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 27. srpnja 2019. prestalo je mirovanje zastupničkog mandata zastupniku TOMISLAVU TOLUŠIĆU.

Dr. sc. VESNA BEDEKOVIĆ prestala je obnašati zastupničku dužnost zamjenice zastupnika dana 19. srpnja 2019.

Klasa: 021-14/19-01/19
 Zagreb, 20. rujna 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 91/2019 (27.9.2019.), Rješenje o razrješenju pomoćnika ministra vanjskih i europskih poslova

VLADA REPUBLIKE HRVATSKE

1803

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 26. rujna 2019. godine donijela

RJEŠENJE

O RAZRJEŠENJU POMOĆNIKA MINISTRA VANJSKIH I EUROPSKIH POSLOVA

Razrješuje se MARIO HORVATIĆ dužnosti pomoćnika ministra vanjskih i europskih poslova, s danom 27. rujna 2019. godine, radi odlaska na novu dužnost.

Klasa: UP/I 080-02/19-02/43
 Urbroj: 50301-15/07-19-02
 Zagreb, 26. rujna 2019.

Predsjednik
 mr. sc. Andrej Plenković, v. r.
### NN 91/2019 (27.9.2019.), Rješenje o razrješenju pomoćnice ministrice kulture

VLADA REPUBLIKE HRVATSKE

1804

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 26. rujna 2019. godine donijela

RJEŠENJE

O RAZRJEŠENJU POMOĆNICE
 MINISTRICE KULTURE

Razrješuje se dr. sc. IVA HRASTE SOČO dužnosti pomoćnice ministrice kulture, s danom 30. rujna 2019. godine, na osobni zahtjev.

Klasa: UP/I 080-02/19-02/42
 Urbroj: 50301-15/28-19-02
 Zagreb, 26. rujna 2019.

Predsjednik
 mr. sc. Andrej Plenković, v. r.
### NN 91/2019 (27.9.2019.), Rješenje o razrješenju članice Upravnog vijeća Hrvatskog hidrografskog instituta

VLADA REPUBLIKE HRVATSKE

1805

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 33. stavaka 2. i 5. Zakona o hidrografskoj djelatnosti (»Narodne novine«, br. 68/98, 110/98, 163/03 i 71/14), Vlada Republike Hrvatske je na sjednici održanoj 26. rujna 2019. godine donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOG HIDROGRAFSKOG INSTITUTA

Razrješuje se IRENA RELIĆ dužnosti članice Upravnog vijeća Hrvatskog hidrografskog instituta, na koju je imenovana kao predstavnica središnjeg tijela državne uprave nadležnog za zaštitu okoliša.

Klasa: 080-02/19-02/79
 Urbroj: 50301-15/07-19-02
 Zagreb, 26. rujna 2019.

Predsjednik
 mr. sc. Andrej Plenković, v. r.
### NN 91/2019 (27.9.2019.), Rješenje o imenovanju člana Upravnog vijeća Hrvatskog hidrografskog instituta

VLADA REPUBLIKE HRVATSKE

1806

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 33. stavka 2. Zakona o hidrografskoj djelatnosti (»Narodne novine«, br. 68/98, 110/98, 163/03 i 71/14), Vlada Republike Hrvatske je na sjednici održanoj 26. rujna 2019. godine donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG HIDROGRAFSKOG INSTITUTA

Imenuje se MARIN VUKOVIĆ članom Upravnog vijeća Hrvatskog hidrografskog instituta, kao predstavnik središnjeg tijela državne uprave nadležnog za zaštitu okoliša.

Klasa: 080-02/19-01/123
 Urbroj: 50301-15/07-19-02
 Zagreb, 26. rujna 2019.

Predsjednik
 mr. sc. Andrej Plenković, v. r.
### NN 91/2019 (27.9.2019.), Rješenje o razrješenju supredsjedateljice Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana

VLADA REPUBLIKE HRVATSKE

1807

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 4. stavka 1. Ugovora između Vlade Republike Hrvatske i Vlade Republike Azerbajdžana o gospodarskoj suradnji (»Narodne novine – Međunarodni ugovori«, broj 5/13), Vlada Republike Hrvatske je na sjednici održanoj 26. rujna 2019. godine donijela

RJEŠENJE

O RAZRJEŠENJU SUPREDSJEDATELJICE ZAJEDNIČKOG POVJERENSTVA ZA PROVEDBU I PROMICANJE GOSPODARSKE SURADNJE IZMEĐU VLADE REPUBLIKE HRVATSKE I VLADE REPUBLIKE AZERBAJDŽANA

Razrješuje se dr. sc. MARTINA DALIĆ dužnosti supredsjedateljice Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana.

Klasa: 080-02/19-02/80
 Urbroj: 50301-15/28-19-01
 Zagreb, 26. rujna 2019.

Predsjednik
 mr. sc. Andrej Plenković, v. r.
### NN 91/2019 (27.9.2019.), Rješenje o imenovanju supredsjedatelja Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana

VLADA REPUBLIKE HRVATSKE

1808

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 4. stavka 1. Ugovora između Vlade Republike Hrvatske i Vlade Republike Azerbajdžana o gospodarskoj suradnji (»Narodne novine – Međunarodni ugovor«i, broj 5/13), Vlada Republike Hrvatske je na sjednici održanoj 26. rujna 2019. godine donijela

RJEŠENJE

O IMENOVANJU SUPREDSJEDATELJA ZAJEDNIČKOG POVJERENSTVA ZA PROVEDBU I PROMICANJE GOSPODARSKE SURADNJE IZMEĐU VLADE REPUBLIKE HRVATSKE I VLADE REPUBLIKE AZERBAJDŽANA

Imenuje se DARKO HORVAT, ministar gospodarstva, poduzetništva i obrta, supredsjedateljem Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana.

Klasa: 080-02/19-01/121
 Urbroj: 50301-15/28-19-01
 Zagreb, 26. rujna 2019.

Predsjednik
 mr. sc. Andrej Plenković, v. r.
### NN 94/2019 (2.10.2019.), Odluka o dodjeli odlikovanja Velereda kralja Petra Krešimira IV. s lentom i Danicom generalu zbora Josephu F. Dunfordu Jr.

PREDSJEDNICA REPUBLIKE HRVATSKE

1830

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Veleredom kralja Petra Krešimira IV. s lentom i Danicom, za izniman doprinos međunarodnom ugledu Republike Hrvatske te razvitku suradnje i bilateralnih odnosa između Republike Hrvatske i Sjedinjenih Američkih Država, odlikuje se

general zbora JOSEPH F. DUNFORD JR.

Klasa: 060-04/19-03/01
 Urbroj: 71-03-01-01/3-19-01
 Zagreb, 28. svibnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 94/2019 (2.10.2019.), Odluka o dodjeli odlikovanja Reda kneza Domagoja s ogrlicom skupniku Josipu (Robert) Briškom – posmrtno

PREDSJEDNICA REPUBLIKE HRVATSKE

1831

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 12. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u misiji potpore miru »RESOLUTE SUPPORT« u Afganistanu, odlikuje se

skupnik JOSIP (Robert) BRIŠKI – posmrtno.

Klasa: 060-03/19-07/03
 Urbroj: 71-03-01-01/3-19-01
 Zagreb, 25. srpnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 94/2019 (2.10.2019.), Odluka o dodjeli odlikovanja Reda Nikole Šubića Zrinskog Andriji (Mato) Grgačeviću i Zdravku (Vinko) Radiću

PREDSJEDNICA REPUBLIKE HRVATSKE

1832

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuju se

1. ANDRIJA (Mato) GRGAČEVIĆ

2. ZDRAVKO (Vinko) RADIĆ.

Klasa: 060-03/19-08/04
 Urbroj: 71-03-01-01/3-19-01
 Zagreb, 19. lipnja 2019.

Predsjednica
 Republike Hrvatske
 Kolinda Grabar-Kitarović, v. r.